Selfmoord in krokodil-damArgieffoto ŉ 65-jarige vrou van Thailand het selfmoord gepleeg deur by ŉ gewilde toeristeplaas in ŉ dam vol krokodille te spring. Die voorval het Vrydagoggend vroeg op ŉ plaas in Bangkok, wat ook as ŉ dieretuin bedryf word, plaasgevind. Besoekers kan die reptiele van ŉ voetpaadjie af voer. Die vrou het van die voetpaadjie in die dam ingespring. “Daar is ongeveer 100 krokodille in die dam,” het Preecha Iam-nui van Samut Prakan-polisie, aan AFP gesê. “Haar suster het gesê sy het aan depressie gely.” Veiligheidsmaatreëls is gewoonlik slap by toeriste-aantreklikhede in Thailand. Die betrokke plaas se heinings is baie laag en selfs kinders kan die krokodille voer. Werkers vermaak besoekers deur op die reptiele te lê of hul arms in die krokodille se bekke te druk.